Iktatószám: HIV/15070 -1/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2021. december 21-ei rendkívüli nyilvános ülésére**

# Tárgy: A közművelődésről szóló 33/2020. (XI. 3.) önkormányzati rendelet módosítása

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 33/2020. (XI. 3.) számon fogadta el a közművelődésről szóló rendeletét.

1. A Zala Megyei Kormányhivatal a ZA/030/1100-1/2021. számon szakmai segítségnyújtás keretében megvizsgálta Hévíz Város Önkormányzat Képviselő-testülete 33/2020. (XI. 3.) számú, a közművelődésről szóló rendeletét (a továbbiakban: Rendelet) és jelezte, hogy a bevezető rész nem felel meg a jogszabályszerkesztésről szóló 61/2009. (XII. 14.) IRM rendelet 52. § (2) bekezdésében és 54. § (1) bekezdésében foglalt követelményeknek, mert a felhatalmazó rendelkezések köre helytelen, pontatlan a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: a Kultv.) 79. § (1) bekezdése nem rendeletalkotásra felhatalmazást adó jogszabályhely.

Ennek megfelelően a bevezető rész módosítása szükséges.

**A jelenlegi szabályozás:**

„Hévíz Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79. § (1) bekezdésében és 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:”

**A szabályozás tervezett módosítása:**

„Hévíz Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában meghatározott feladatkörében eljárva a következőket rendeli el:”

1. A Képviselő-testület a 200/2021. (XI. 25.) számú határozatában elrendelte a Gróf I. Festetics György Művelődési Központ, Városi Könyvtár és Muzeális Gyűjtemény intézmény által ellátott egyéb szabadidős szolgáltatás (mozi) feladat áttételét a Hévüz Kft-hez, ezért a közművelődésről szóló rendeletben a Mozi épülete már nem képezi az Intézmény székhelyét, így azt módosítani szükséges.

**A jelenlegi szabályozás:**

„**4. §** **(2)** Az intézmény telephelyei:

*a)* Hévízi Fontana Mozi és Művelődési Ház 8380 Hévíz, Rákóczi Ferenc utca 9.,

*b)* Múzeum és Kiállítótér 8380 Hévíz, Attila út 123.,

*c)* Városi könyvtár 8380 Hévíz, Rákóczi Ferenc utca 17-19.”

A szabályozás tervezett módosítása a 4. § (2) bek *a)* pontból a Hévízi Fontana Mozi törlése, módosítással.

A Nemzeti Művelődési Intézet Zala Megyei Intézete kérésünkre 2021. április 4. napjával elkészítette szakmai véleményét a Hévíz város közművelődését meghatározó dokumentumokról. A Rendelet a közművelődési feladatok ellátásának finanszírozását is felsorolja. A Rendeletben felsorolt három forrás – állami hozzájárulás önkormányzat nyilvános könyvtári és közművelődési feladat normatív támogatás, központi költségvetési támogatás – a szakmai vélemény szerint ugyanazt a költségvetési támogatási formát jelentik. A Vélemény ezért javasolta a megnevezések esetében a duplikálás megszüntetését. Ennek megfelelően kerülne pontosításra a Rendelet 8. §-a.

A jelenlegi szabályozás:

„**8. § (1)** A közművelődési feladatok ellátásának finanszírozása és forrásai a következők:

*a)* állami hozzájárulás,

*b)* önkormányzat nyilvános könyvtári és közművelődési feladat normatív támogatás

*c)* központi költségvetési támogatás,

*d)* pályázati úton elnyerhető támogatás, ideértve az érdekeltségnövelő pályázatot,

*e)* helyi költségvetési forrás,

*f)* saját bevétel és

*g)* a költségvetésen kívüli egyéb forrás.

**(2)** A képviselő-testület az önkormányzat költségvetéséről szóló rendeletben biztosítja az intézmény költségvetését, a közművelődés tárgyi évi forrását, valamint a közművelődés területén tevékenykedő további szervezetek támogatására fordítható összeget.”

A szabályozás tervezett módosítása:

„**8. §** (1) A közművelődési feladatok ellátásának finanszírozása és forrásai a következők:

*a)* költségvetési forrás,

*b)* pályázati forrás, ideértve az érdekeltségnövelő pályázatot,

*c)* saját bevétel.

(2)A képviselő-testület az önkormányzat költségvetéséről szóló rendeletben biztosítja az intézmény költségvetését.”

**Általános indokolás**

A rendeletét bevezető rész módosítása és mozi feladat-ellátás átadása, az intézmény finanszírozási szabályok módosítása szükséges.

**Részletes indokolás**

1. § A bevezető rész módosítása.

2. § A Rákóczi u. 9. telephely megnevezés módosítása.

3-4. § Az intézményi feladat-ellátás forrásainak módosítása.

5. § Hatályba léptetés.

Tisztelt Képviselő-testület!

Kérem a rendelet-tervezetet megvitatni és elfogadni szíveskedjenek! A rendelet-módosítás elfogadása minősített szótöbbséget igényel.

**2.**

**Hévíz Város Önkormányzat Képviselő-testületének**

**…./…... (. ….) önkormányzati rendelete**

**a közművelődésről szóló 33/2020. (XI. 3.) önkormányzati rendelet módosításáról**

„Hévíz Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában meghatározott feladatkörében eljárva a következőket rendeli el:”

**1. §**

A közművelődésről szóló 33/2020. (XI. 3.) önkormányzati rendeletbevezető rész helyébe a következő bevezető rész lép:

*„Hévíz Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:”*

**2. §**

A közművelődésről szóló 33/2020. (XI. 3.) önkormányzati rendelet 4. § (2) bekezdés *a)* pontja helyébe a következő rendelkezés lép:

*„a) Művelődési Ház 8380 Hévíz, Rákóczi Ferenc utca 9,”*

**3. §**

A közművelődésről szóló 33/2020. (XI. 3.) önkormányzati rendelet 8. § (1) bekezdése helyébe a következő rendelkezés lép:

*„(1) A közművelődési feladatok ellátásának finanszírozása és forrásai a következők:*

*a) költségvetési forrás,*

*b) pályázati forrás, ideértve az* érdekeltségnövelő pályázatot,

*c) saját bevétel.”*

**4. §**

A közművelődésről szóló 33/2020. (XI. 3.) önkormányzati rendelet 8. § (2) bekezdése helyébe a következő rendelkezés lép:

*„(2) A képviselő-testület az önkormányzat költségvetéséről szóló rendeletben állapítja meg az intézmény költségvetését, biztosítja a működés forrását.”*

**5. §**

A rendelet 2021. december 22-én lép hatályba.

dr. Tüske Róbert Papp Gábor

jegyző polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A közművelődésről szóló 33/2020. (XI. 3.) önkormányzati rendelet módosításáról

**Társadalmi-gazdasági hatása**: A Fontana Mozi üzemeltetése a HÉVÜZ Kft.-hez kerül átszervezésre, a rendeleti szabályozás pontosítása

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: A Zala Megyei Kormányhivatal a ZA/030/1100-1/2021. számon szakmai segítségnyújtás keretében megvizsgálta Hévíz Város Önkormányzat Képviselő-testülete 33/2020. (XI. 3.) számú, a közművelődésről szóló rendeletét és jelezte, hogy a bevezető rész nem felel meg a jogszabályszerkesztésről szóló 61/2009. (XII. 14.) IRM rendelet 52. § (2) bekezdésében és 54. § (1) bekezdésében foglalt követelményeknek, mert a felhatalmazó rendelkezések köre helytelen, pontatlan: a Kultv. 79. § (1) bekezdése nem rendeletalkotásra felhatalmazást adó jogszabályhely. Ennek megfelelően a bevezető rendelkezésből törlésre kerül a Kultv. 79. § (1) bekezdésére vonatkozó hivatkozást.

Tekintettel arra, hogy Hévíz Város Önkormányzat a 200/2021. (XI. 25.) számú határozatában elrendelte a Gróf I. Festetics György Művelődési Központ, Városi Könyvtár és Muzeális Gyűjtemény intézmény által ellátott egyéb szabadidős szolgáltatás (mozi) feladat áttételét a Hévüz Kft-hez, ezért a közművelődésről szóló rendeletben a Mozi épülete már nem képezi az Intézmény székhelyét, így azt módosítani szükséges. A Rendeletben felsorolt három költségvetési forrás – állami hozzájárulás önkormányzat nyilvános könyvtári és közművelődési feladat normatív támogatás, központi költségvetési támogatás – ugyanazt a költségvetési támogatási formát jelentik. Ennek megfelelően kerülne pontosításra a Rendelet 8. §-a.

**A rendelet megalkotása elmaradása esetén várható következmények**: nincs

**A rendelet alkalmazásához szükséges feltételek**: van

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |